
CHUDLEIGH BROS.

    IKOMPONI ENTSHA YASE JAGERSFONTEIN YOKU
MBA NOKUPANDA, LIMITED.
Yizani Kutyebisa amehlo enu
                 IZITORA ZABO BONKE
              QUEENSTOWN


	KWA	
U PASCOE
SINOVUYO ukwazisa umzi Ontsundu osixasayo kuso sonke Isiqingata, ukuba ngoku sinento eninzi ye
MPAHLA YEHLOBO.
KUYAZISWA apa ukuba u MR. JAMES SAUNDERS (Mahlasabangella), obefudula ese Koffyfontein, unyulelwe ukuba abe ngu Mpati wa Bantsundu, ne Mingxuma e Jagersfontein, umsebenzi wowuqala ngo 19 Iwale nyanga.
Ngomyalelo,
NELSON S. GIRDLESTONE,
Unobhala.
Kimberley, August 14, 1895.
 KUBELUVUYO kuti ukubona e Qonce kuleveki amanene ozuko anjengo Rev. P. J. Mzimba (Lovedale), Rev. J. Sikwebu (Engqushwa); kwano Messrs. W. K. Ntsikana, N. Ndwanya, no W. J. Mama. U Mr. Mzimba sibe siqala ukumbona emva kokuba wayeke wagula wabuya pezu kwengcwaba, kube mnandi ukumbona esenguye.
----

UTI umbaleli wetu okwi Xesi lika Kama :—Inkumbi azivumi sitonjana sipumayo, zisa pantsi kwe mpumlo, nditeta mna. Imvula isamana ite ngcumbu, nenkomo ziyangqula; bukwindla obusekude; ilizwe liluhlaza. Intaka zilila kamnandi ngoku.

----	
ABAHLOBO abaninzi bakaMr. Jonathan Nangu pe
sha kwe Nciba bayakuvuya ukuva ukuba utunyelwe kwa Matole pantsi kuka Chief E. Mhlambiso kufundisa kona, nokukangela ukuba impilo ingamlungelana ezintabeni. Ngamana wandlela ntle.
----

ELI aliselilo ixesha lokubonisa amawetu ixabiso lokuba ibe yileyo indoda ibe nomhlaba wayo. Maninzi abesele ekuxobele oko. Kwanjalo ke nantso into yenu kwisaziso sika Mr. Howard wase Cala onefama azitengisayo!
----
UKUBA beseluko Umanyano Lwaba- ntsundu olurweba ngemihlaba ezifama zika Ma. Howard bezingasokudinga. Ananina kona ngoku akuzimanyama amadoda nokuba alishumi azitenge, aqeshise okanye atengise ngemihlaba esazeke injengale.
----
AMADODANA afuna umsebenzi makake aqwalasele kwisaziso sika Mr. P. H. Potter wase East London.
----
SINGAVUYA abahlobo betu abangaba basenawo amapepa EMVO alemihla— 6 June, 19 ne 26 September, 1895, besi- ncedile ngokuwatumela kule Ofisi. Siyakubabulela.
----
E NAAUWPOORT ngolwesi Bini emini kudutyulwe umntu ontsundu ngumlungu elunyaweni. Intlungu zigqitile kakulu. Isizatu kutiwa lomfo ubize umvuzo wake. Gqibike.
----
SICELWA ukuba siti Isinala yase Gcuwa iya kuvulwa ngo 3 February.
----	
SINGA singabazisa abahlobo betu abaninzi ukuba kungosizi esifumene ukuba asisakuba nako nonyaka (1896) ukubenzela ibaso le Almanaka. Intswelo azisivumeli.—ST.

                 ABANGATENGWAYO.

KWAKONA O Mr. INNES no Mr. MERRIMAM babe netuba kuleveki ipelileyo lokubonisa umzi ukuba kwinto zombuso abazonde malungelo eziqu, kodwa bazimisele ukulungiselela uluntu ngokubanzi. Esi senzo sabo silinqata, apo amanye amanene amaninzi abonise ngokumhlope ukuba zizihlalo zamawonga nentlaulo kupela into azamela yona, ekungakatalelekileyo nokuba enza into ezingangqinelaniyo noluvo oko efumene ezonto. Apo kunjalo ke amadoda anjengo Mr. HOFMEYR no Mr. MERRIMAN no Mr. INNES anexabiso elikulu kunene, ngokuti
azimisele ekuzameleni imfanelo nakuyipina indawo engapandle kweyokuba kubuxelegu bokuvalwa
imilomo ngokwamkeliswa. Bokumbula mhlaimbi abaleseshi betu ukuba maninzi amaxesha ecelwa u Mr. HOFMEYR ukuba abe yinkulu yabalauli; kodwa kuba yena eqonda ukuba iqela elingamxasayo entweni ezisemxhelweni wake, alingebiko, akazanga wayamkela lonto noko ihamba namakhupa emali; waxolela ukuba ngapandle kanye. Ngalenqubo u Mr. HOFMEYR uzifumanele igama elikulu lokuba akanguye ozixezela indawo yesiqu nje kodwa entweni zomzi. Kuyasivuyisa ukubona ukuba o Mr. MERRIMAN no Mr. INNES balalise kwakwelo kondo lokuzincamela umzi, ngokungawananzi amawokowoko amawonga angengawo
okwenza nto ngapandle kokwamkela, eti indoda ibeke ilitye eluvalweni ukuba iqube into ezingekoyo emxhelweni wayo. Sifumana ukuba u Mr. MERRIMAN ubenikwa lolulaulo lutsha asand’ ukulumisa u Sir GORDON SPRIGG iwonga lokuba ayokuba Liliso lika Rulu-
meni e London. Akayamkelanga londawo noko inemali ezininzi, kuba ijonge ekumtungeni umlomo kuba eyincolobela yokutyila ngobuciko inqubo ezitenxileyo zaba kwindawo zabalauli. Kwakona, isitulo kwiwonga lobu Jaji esishiywe ngu Sir THOMAS UPINGTON sibe sinikwa u Mr. INNES, ote naye ngokunjalo akasamkela kuba esiti eli asililo ixesha ukuba amadoda ento zombuso ashiye indawo zawo zemfazwe yomhlala-pantsi. Kuluvuyo ukuba kubeko amadoda anje emzini, bay bezipakamisa okunye o Mr. MERRI-MAN no Mr. INNES ngesenzo sobu- tshawe abasibonakalisileyo bakuba bebetengwa ukuba balahle inyaniso ngabo bazintshaba zabo kwinto zenqubo yombuso.

                          U DR. MUIR.
IPEPA lama Bhulu lase Kapa, i Volksbode, elingumlomo we Remente yama Bhulu yeli lizwe, lipakamisa indawo yokuba u Dr. MUIR, Umpatiswa-Mfundo, uhlalele ukulibeka pantsi elowonga. Indawo angati angasiwa kuyo yeyokucikida imicimbi yencito zemali ya Komkulu eno Hon. C. ABER- CROMBIE SMITH ngoku, ekutiwa uzakupumla atsale ipentshini. Oludaba asilulo lokubetiswa ngomoya. U Dr. MUIR ufike nenqubo egadalala kwinto ezinjengemali zokuhambisa umsebenzi wezikolo, etsho yangamayeyeye umzi uhlahlamba kuyo yonke imimango nemixauka enento nezikolo—enqunda imali yezikolo, engenisa imigaqo emitsha ejika kufupi—iyilonto. Esi sililo singe singakumbi koma Bhulu umzi, yaye indawo ete sisihla esi siduba-ntini saso Transvaal igqibele ukusivakalisa ili Rafu— ikaya lika Dr. TE WATER ongopete u Dr. MUIR ngokwase mbusweni ngoku. Ke bekungenzeki ukuba kubeko intshukumo kuma Bhulu ase Rafu entweni zolaulo ngapandle ko Dr. TE WATER. Ke njengokuba engumpati namhla asingemangaliswe egqibe kwelokuba amfunele omnye umsebenzi. Amadoda amoya uzolileyo ujengo Mr. C. B. ELLIOTT, opete ololiwe ngoku, anganoncedo emzini kwezemfundo.



   
(FOLOKOCO)
UNE FANDESI
EYAMANENEKAZI:
IZIHLANGU, ILOKWE, njalo njalo. Amanani angu- mangaliso kwi PRINTI ezihlanjwayo eziqala kwi 3d. iyadi; Ezingapumiyo i Printi ne Drillettes eziqala kwi 4 1/2d nge yard; Ezintsha i Printi ze Hlobo ne Zephyrs 6d, 7 1/2d, ne 9d nge yard ; Imicako Emitsha ye Lokwe (intlobo zonke) nge yard epindiweyo 1/-; Amanani angummangaliso kwi Silika Ezimhlope nezi Gwangqa, ne Satin Zokutshata.
KUFUNWA!
AMADODA apilileyo, afunelwa umsebenzi wapezulu nowase mngxunyeni kule Mingxuma yase Jagersfontein, Imivuzo iyamkeleka, kutyiwa kwakona, nempato intle kakulu.	2211

Ningalibali apo ningambona kona “SALUF,” Ezantsi kwe Tyaliki, yama SKOTSHI, e E-QONCE.
PAULA I Sine Nenekazi elipambili Ekutungeni Ilokwe; sine Sebe Lokwenza Ilokwe: Ilokwe ze Satin (ezimhlope nezigwangqa, ezine train nezingenayo, eziqukunjelwe nge lace ne ndyandyambo, ziqala kwi £4 kuse kwi £5,
                  Umteto we Glen Grey.
MZ’ ONTSUNDU ! Tengani nime umhlaba okwi Siqingata sase Xalanga, ukuze lomteto ungentla ungapateleli kuni.
Bhekisani ku H. B. M. HOWARD, e Cala, one fama ezilungileyo atengisayo naqeshisayo ngazo. Ezifama zikwela ba Tembu e Gala, kwelipetwe e Cala, elaba Tembu ; zaye zinamadlelo nendawo zokulima ezintle. Amanani ngalula.
Bhekisani ku
H. B. M. HOWARD,
6272]	Cala.


Sinengubo kwe Zamadoda nezama Nenekazi ezitengiswa ngamanani
apantsi kwesi Sithili.

INGUBO ZAMADODA esezenziwe, IHEMPE, IZIHLANGU ne SHUZI ezilkuni zokukolisa wonke ubani.
EKA FISON INDYEBO ELUNGELE I SOUTH AFRICA
           Ukuba ufuna Ilokwe, Izihlangu, ne Ngubo Zamanene, tshipu, yiya ko
     CHUDLEICH BROS, E QUEENSTOWN
(PAMBI KWE TOWN HALL.)
T. BIRCH & CO
OKA FlSON
UMGUBO WE DIPU!
Unyanga uyinqande i BHULA. Ubulala ama-
kalane ne Ndlanga.
EKA FlSON I DIPU ingadityaniswa namanzi abandayo, ikwa nokusetyenziwa EKUDIPENI e HLOTYENI nase BUSIKA. lyabuhlamba, Ibutambise, Ibukulise Uboya.
Itengiswa nge Paketi. Imiyalelo kwi Paketi Nganye.
YENZIWA KUPELA YI
Chemical Union, Limited, e Ipswich, e Ngilane.
AMAGOSA AYO
  WM. SAVAGE & SONS
E QONCE
Konke enifuna ukukuqonda ningakuva ngabo.
IKOMPONI ENTSHA YOKUMBA NOKUFUNA,
YASE JAGERSFONTEIN, (LIMITED).
O CLARKE, PETERSEN & COMPANY, Abakontilaki (Contractors),
-----------
ABANTU Abantsundu bayaqashwa ukuba basebenze Kumngxuma we Ko-
mponi yase Jagersfontein ngala manani nezimiselo ezilandelayo :—
1. Abaya kusehenza ixesha elingengapantsi kwenyanga EZINTATU baya kuyi-
buyisela imali abakweliswe ngayo kuloliwe; kodwa abaqeshwe ixesha lenyanga
EZINTANDATU baya kuhlaulelwa uloliwe ngaba Kontilaki.
2.	ABASEBENZA EMABALENI intlaulo yabo iqala kwi Ils. ise kwi 20s. ngeveki.
3.	AMADODA ASEBENZA EMNGXUNYENI ahlaulwa ngesitokwe (contract); uku-
layisha ingqungqumbana ezilikulu (100) yi 16s. 8d. ne 18s. 9d., ngokwexabiso lomhlaba osetyenzwayo.
UKUBHOLA yi 2s. 6d. ngomngxuma ozinyawo eziyi 13.
Ngapezu koku amadoda anikelwa le Mixbsho ilandelayo (ngapandle kwe ntlaulo):—
Umqa womgubo wombona, ngangokufuna kwendoda; Isiqa Senyama Ibckile ye Kofu.—Ezizinto zinikwa yonke imihla.
Mhla nge Cawa—Icuba ne Matshisi, ne Sonka esibunzima buyi If lbs.
Ezinye izinto ezinokufunwa zinokufunyanwa esi Kwatini ngamaxabiso apantsi.
Ngenxa yengxelo ezingempato Yabantsundu eziyinyaniso, ezinye ezo- no-ezelelwayo, kugqitywe kwelokuba kufunyanwe iqinga, lokuba abantu babuye basitembe,—oko kwenziwe ngokumiswa ko Mpati .olungileyo abe ngu Mkangeli waba Ntsundu e Jagersfontein. Isinyaniso sokuba impato iyakuba ntle : Abapati bacele imvume ka Mr. J. TENGO-JABAVU ukuba abe ngu Mlamli ezimbambanweni, nase mpatweni, nase kufezweni kwamadinga.	.
Amagosa ezinye i Komponi ahamba egxeka isimilo sale Komponi kubasebenzi, asicenge sokumangalelwa efunyenwe.	....	..
Abantu baba ne baso abalinikwayo nge dayimam abazibomleyo.
QONDANI,—Omnye umfo usand’ ukugoduka ena £85 ngamabaso odwa.
Indlela yengqesho
Igama
Isizwe
Ubude bexesha lengqesho,
Umhla
                         I ARENTA YABA KONTILAKI.
     Kweli Pezulu.
                    [NGU REV. K. MAKIWANE.]
                          No. IX.

Bekungaba yimfanelo ukuquba ezase Pretori, nase Johanne, nase Peters, nezinye idolopu zalomacala endike ndazibona, kodwa ke ndiyakwenza orara, owesele wona, ndize kugaleleka
EMKUBISO,
kusuku ekwakufuneka ukuba siqube indaba. Lomhla we 13 ku November waba ngumhla omkulu kunene, kwaqubeka imisebenzi esikolwa ukuba iyakub nempembelelo ezinobom emzini, ngokukodwa kwicala lase Free Church. Emini yakusasa kwabako intlanganiso yomhlambi, kuza kuqutywa ingxelo yokuhamba komsebenzi we Nkosi kwezo zikolo. Yeza impi yase Mkubiso ngento entle kunene, batsho yazala londlukazi inkulu yakona; wati umfundisi esiqubela ama- kulu asesibhozweni abantu bebandla saba nati siwabona, ubuninzi babantu bomeleza nabadala abafundisi. Kwaba kuhle ngokupambili. Kwavakala nendawo yokuba amakosikazi e Bandla acele umfundisi wawo ukuba
AFUNE UMVANGELI
oya kuhamba pakati kwezixeko zase Mkubiso inyanga ezintandatu, aze wona ayikangele ngokwawo intlaulo yake. Kwafika nelase Pirie ilizwi lamakosikazi eliti—nazo iponti zosibhozo, tumelani nokuba kuse Mampondweni nokuba kuse Lusutu. Esada sahlukana lingekafiki ilizwi lelamadoda Ihlelo. Omnye wabateti wakankanya
IMBALI YE BANDLA
elaliko kudala emantla e Afrika, ibandla elalite ngemini zalo laduma kunene laba nabafundisi abatshatsheleyo, kantike namhla ungelalate; wati ke mazifunde kwelo Bandla iremente ezintsundu nezinjanina, kuba ingqondi ziti into eyalibulalayo kwaba kukusuke lingalihambisi ilizwi kubahedeni, linyamekele into zalo kube kupela. Ibandla elinyamekele into zalo kwapela liyakubola, Ukumka komhla
KWANGENISWA EBUFUNDISINI
base Free Church (kwibanga lokuqala lobo bufundisi) amadodana amatatu—u Ndongo Matshikwe no Petwell Matshikwe, umntu noyisekazi, bobabini bengaba Pantsi-kwa-Mahlati; no Yekelo Mbali wase Mkubiso. Akuko mazwi abhaliweyo angade aniqubele ubumandi esabuva-
yo, namandla esawafumanayo ngokungena kwalamadodana kweli banga akul namhlanje. Kweli hlelo lase Free Church ngokukodwa abaflki bonke kulo ababenebhongo lalo. Kwatike zakugqi-
tywa ezase Lusutu intlanganiso yabafundisi yagqiba kwelokuba
MAKUTUNYELWE UMFUNDISI KONA,
samkelwe isicelo salomabandla. Elozwi ke lisatunyelwe nakwabapesheya kwe Nciba abafundisi ukuze ngo January kuhlahlwe indawo abaya kuba kuzo abafundisi abangekabi namizi bafundisa kuyo. Okwangoku omnye mhlaumbi angaba se Lusutu, omnye asingiswe ema Mpondweni, omnye abe kwisituba sase ba Tenjini nesase ma Mfengwini ebesingati sifuna umfundisi. Kodwake yonke londawo yobonwa ngo January lo. Enye indawo eyati
YABALULEKA YANTLE KAKULU
yavela kwi Bandla lase Monti labamhlope. Bekuze ilizwi lokuba umfundisi walo limnike iholide yenyanga ezintandatu, kuti ukuba kuyabonakala libuye limolulele; kuze elixa angekoyo limtwale ngenxaso, limtwale nomfundisi oza kusala ebambile.
Mandipele gxebe, ndibulise kuwe wena ude weza kufika apa ungekandibizi ngegama elingamwayo kowetu, ndibulele kuwe Mhleli.
 
            ITITSHALA.
                   (NGU B. W. MAHLASELA.)

Nceda Mhleli ngalentetwana imfutshane uyifake epepeni elo lendaba. Ndifuna ukuteta ngetitshala into eziyiyo, ngokuba ngati aziqondwa ngabantu bebala endililo. Ndiqokela kwinteto ka Mr. N. Falati eyabonakala kwakwelipepa lohlanga.
Lento ititshala ngumntu obalulekileyo pakati komzi, nakuba engumntu ofike ahlale nabantwana yonke imihla ebafundisa incwadi, ubulumko, ukuzitoba, ukululama, kwa nokuzipala. Hike ke ititshala icite imini yonke iqeqesha olu- sapo, xa abanye abantu besemisebenzini yabo, kanti iyakucita nobusuku icinga ngelona qinga lolunga ngemini elandelayo ekuqondisiseni aoabantwana babekwe pantsi kwayo, ngangokuba ingabi nalo nelincinane ixesha lokusebenzela into yokuba ipile yona nosapo Iwayo. Ngelotuba ke kwabonakala ukuba ititshala ibhatalwe ngabantu, kuti ukuba isikolo eso sibonakele sisiso, kucalwe ku Rulu- mente ukuba naye ancedise arole imali ekwangangerolwa ngabintu, zibetane ezimali zombini (iponti ngayo yonke iponti erolwa ngabantu). Kute kulapo bazibika intswela abantu bakuti bebala endililo, batembisa ukurola imalana encinane, ize ke ngapezu koko bayinike indlu ititshala nokutya.
1. Ngendlu, badinge ukuba boyakela indlu bayilungise, bayityabeke bayigudule, bayifulele ngawo onke amaxesha xa kubonakala isonakalo. 2. Ngokutya, badinga ukuba boyipa ukutya ngawo onke amaxesha nangazo zonke imini, bayigcine ingalambi. Ekute kwakuyo le ntloko yesibini basebeyinika intsimi ititshala, bedinga ukuba boyilimela, bayihlakulele, bayivune, bayitute, ize yona ititshala itabate ngokudla.
Yinqaba ke abantu bakuti ukufeza amadinga abo. Ungafika ititshala le ihleli epempeni, okanye ezaleni, kwisiningwana sendlwana engaxeli nto, eti yakungqengqa inyawo zibe pandle, ilongo lendlu lidilikile, eti yakuna imvula kube pandle. Kuti kunje ufike umntu waKowetu eqayisa ngendlu abayakele ititshala yabo abayitandayo, nefundisa kakuhle abantwana babo.
Ngenxaso uyakufika ititshala ilamba nzima, yinqaba nokuyipa nesikotile esi sona, xa ingaba ifike emve kwenyanga zokulima: ufike besiti abanye mayizite- ngele nayo ngalemali siyinika yona; ininzi kangaka lemali iyenza ntoni, ilisoka nje. Kuze kuti ukuba ingaba ite yanikwa intsimi, yoza kulinyelwa emva kwe Kilisimesi umhlaimbi kwe Nibidyala, ingabi savuna nto ke, ize kodwa ilindelwe ukuba izixase ngalo demeshe yokutya okungekoyo. Andizange ndiyibone into yokuba ihlakulelwe, ivunelwe ititshala, ndagqibela ukubona ngezikula ezipantsi ko Rev. S. P. Sihlali wase Lucwecwe (Solomonvale), kanti le ndawo kofunekayenziwe shushu ngumzi esinguwo, ikwa yinxenye yemali yayo.
Vukani mzi, lixesha lokanyo ngoku, nifeze amadinga enu, hleze nishiywe namakoba etitshala. Vukani zititshala, nalahlekwa ngamalungelo enu. Shumayelani zibonda ne nkosi kubantu benu, senirotyiwe zititshala ngezindawo.
    E HEWU.
Ndinosizi ukuti inkumbi zifike apa ngo January 4,1896, zabeta zatshayela emasimini; kumlanjana abati kuse Qaukeni zatshayela kwamdaka. Zifike xa bahlakulayo, xa adubulayo umbona; luhlobo endingazange ndilubone, ubudala bam bu 41 ndabako pantsi kwelanga ngemofu — (idolosi), ukuwela kwenkunzi ivela F Pesheya ukuvela kwam; zibomvu, amapiko ngapakati kwawo alubhelu, zingangomqatu ubukulu bazo lo uba sema- simini ekwindla imilenze inameva, akungeyahluli emqatwini, ukuba azininzi ngesisiti yimiqatu; zitya kakubi azidambi, nokuba iyana ziyabamba, iti yakutula zisuke zindwebile. Azivumi ukuba asondele umntu. Kuyabonakala ukuba liyasondela ixesha lokuba ukuzaliseka kwexesha kuya kufika izifo ezibulalayo, nenkumbi ezimazinyo angangawahashe eziyakutya abantu. — Kukwako esinye isimanga kumzi ka Songelwa Ntetye nakoka Movane Ntetye e Qaukeni, bala linye, kuko into ebonwa ngabantwana, nabodwa bati ngu Tikoloshe, uyabeta ngoku kubantwana babenemivumbo, yaluse namatakane lento angayi emasimini; itye nokutya ezindlwini xa bengeko abantu. Lonto ifike ngo December 2, 1895, lonto iwuhlalise kakubi lowomzi.— Kwigusha zama Bhulu kufe ama 400, ifike ingqele egqibe ukucheba pakati ku December lo ugqitileyo, isimanga lonto kuti ngalenyanga e Macibini kufupi kwi Fama “ Essex.”—Siseko nangoku esisilo ndibhalanje u Tikoloshe.

U W. H. Nelson, umpitikezi mayeza e Kingville, Mo., ulitembe kangaka elika Chamberlain lesisu noxaxazo, ngangokuba unokuyibuyisa imaii yomntu ukuba alimanelisanga emva kokulisebenzisa. Akungakuba eyenza nje lento u Mr. (Nelson uqiniseke ekubeni linokupilisa zonke izifo, kungokuba uyalazi. Litengiswa kwa R, Lumsden & Co., e Qonce.


(Ebisakuba yeyo COPELAND & GREED),
      CHURCH SQUARE, E-RINI.
BAWUQUQUZELELA umzi ngayo yonke into ekumkondo wengubo zokunxiba,
ngamanani angapantsi enokutengisawa ngawo impahla.
Bakulumkele ukuba yonke into eyingubo yowabo umzi ibe yelushica, nefane-
lekileyo.
-----



KWEZEMITSHATO, sihleli sigcina ezona zintle kunene Ilokwe  Izigubungelo — Intyantyambo, njalo njalo.

Kwakona ezenziwe kakuhle ingubo zangapantsi, ngamanani angagqitileyo. Kwanye njengokuba Kugcinwe o Dressmaker abalungileyo kwase Venkileni, ingubo zomtshato zinokuqitywa ngokumsinyane, zizezentlobo zona ezintsha kanye, ngapandle kwendleko enkulu.
------
NINGAULIBALI APO UKONA UMZI
T. BIRCH & CO.

               CHURCH SQUARE, E-RINI,
Ikwangamasebe abo E-BHAI nase JOHANNESBURG.
ISAZISO
O MORRIS, LITTLE & SON, LTD., abenzi beka Little i Dipu ye Gusha, banga bangawazisa umzi wonke, kwakunye naba rwebi, ukuba bavule isebe e Bhayi, baye benokuyitengisa eka

TITLE
IDIPU YE GUSHA,
(Engamanzi nengu Mgubo)
kwindlu yabo ese Brittania Street
P.O. Box 198.
Eyocingo i Address: “ DIP.’
Brittania Street,
E Bhai, January 1, 1896.


The New Jagersfontein Mining & Exploration Co.
(LIMITED)
NOTICE!
GIBBERD & BRYANT,
             KING WILLIAMS TOWN
IMPAHLA ZOKUTSHATA:
Izivato ze Satini—Ezokutshintsha Izigubungelo Zaba Tshakazi Amagqabi Oku- tshata Izihlangu ne Shuzi—Indilokwe, Iziteyisi, Nobuqeleqele Obunjalo.
  IMISESANE YOKUTSHATA :
Imisesane ye Ngeji—Amacici.
 INGUBO ZAMADODA:
I Bhatyi-ezimnyama—I Bhulukwe-Zo- kutshata — Ihempe-ezimhlope— Amaqina ne Kolala—Iqiya zi Silika—I Gloves ezimhlope, 
          NOBUQOLO, Njalo Njalo.
     GIBBERD NO BRYANT
      KING WILLIAMS TOWN
[image: ]
BlSSEKER, GEORGE
Abatengisi  Abakulu bezihlangu,
101, Main Street, E Bhai.
     AND Co.
BAGCINA IMFUMBA
IZIHLANGU NE SHUZI
EZI LUNGELE
UKUHAMBA, UKUKWELA, NO-
KUHLALA EKAYA,
UKUHAMBA ISIKOLO, NOKU
SEBENZA EMASIMINI
------
Ezo Bisseker, George & Co. Izihlangu zihle nase mehlweni ; ziyamhlala kamnandi umntu, zinjalonje ziya- xolisa.
Bonke abalesi be. Mvo NELISO LOMZI ba- yanoyishiua ukuba bezekulomzi, ba- yanoyishwa ukuba bezekulomzi, batenge into abazitengayo kona.

 			-----
BISSEKER, GEORGE & Co.

INDLU YESI
HLANGU - ZENTSHINGA- YENDLOVU,
PORT ELIZABETH
UMCHIZA KA

     LUMSDEN
IS hereby given that Mr. JAMES SAUNDERS (Mahlasaba-  ngella), late of Koffyfontein, has been appointed Superintendent of Natives and Compounds at Jagersfontein, and will commence his duties on the 19th of this month.
By order,
NELSON S. GIRDLESTONE, Secretary.
Kimberley, August 14th, 1895.

WANTED!
FOR the above Mine, any number of able-bodied NATIVES,
to work on the Floors and in the Mine.
Good Wages, Food Free, and Good Treatment.
                                                                                                                          2211

UMHLABA OQESHISAYO
OGAMA lingezantsi ungumnini we famakazi ezimbini kwi Siqingata sase Vryburg, e Mafeking, kwelama Bechuana, waye efuna ukuziqeshisa kubantu abantsundu, bahlale kuzo. Elozwe lilunge kwapela ekufuyeni inkomo, njalo njalo. Imali yengqeshiso ayikuba nzima. Nalo ke ituba loknkulula i Lokishi ze Siqingata kulemo yingxinano nokuswela idlelo.
Ukuqonda imigaqo ungabhekisa ku
JOSEPH J. YATES,
Solicitor.

King Williams Town,
28 October, 1895
          Isikolo Somtinjana Engqushwa.
ESIKOLO siyakuvulwa ngo MGQIBELO, FEB. 1st, 1896- Inqwelo ezisinga kuso ziyakunduluka kwa Mr. Xiniwe e Qonce, nakwa Rev. S. Ntsiko e Rini ngokuhlwa ngolwesi NE, JANUARY 30. Imali yohambo isafana nangapa-
mbili.
REV. A. J, LENNARD,
3301]	Umongameli.

UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
UMFULAWENJA
Esi sifo asinto imbi kokuba sisuke si- wugqibe wonke umzi ngaxesha nye. Siqala ngo- kumana umntu eqaqazela yingqe- le, kude kube buhlungu nengalo nemiqolo, njalo njalo, ize kufike Intloko ebuhlu- ngu, Nomqala, ne situkutezi, noku- tamba. Ukuba uqalwa zezi zifo funa Ibbtile ka LUMSDEN Yoku- nyanga Umfula- wenja (Influenza Specific) olungele Ingqele, Intloko, njalo njalo.
                 
            UTENGISWA KUPELA NGU
R, LUMSDEN &. CO,
MACLEAN STREET,
King Williamstown.
 J. HILNER,
Umenzi-Wotshi Nemisebenzi Yobedu
E-QONCE.
----
Xana ufuna Iwotshi, Intsimbi Ezinkulu Zamaxesha, Nempahla Yentsimbi Yentlobo zonke—kubhekiswa kuye.
Ikipala ezilungileyo ze Golide; Imisesane yokungeja neyokutshata iqalela kw 7s. 6d. umnye.
Abamgama bayitunyelwa Impahla nge Posi ngepanyazo.

                   Kufunwa
UTITSHALA onesiqiniselo wokufundisa
kwisikolo sase Wesile e Lututu.
Bhekisa ku
                               REV. GEO, GOLIGHTLY,
                                                   Molteno.
3123]
ITITSHALA yokufundisa kwisikolo sase
ba Tenjini. Mayibe ngu Mkristu, ne
ngaseli tywala.
Bhekisani nitumela inewadi zesimilo ku
REV. D. DOIG YOUNG.
Main, Tsomo, 31 Deo., 1895.

UTITSHALA	onamava nesiqiniselo.
Umvuzo £40 ngonyaka.
Bhalelani ku
REV: SIMON P. SIHLALI
Solomonvale,
2231]	Engcobo.
UMPATI-SIKOLO e St. Barnabas Mission School, Pondoland West, onoku-fundisa i 5th Standard.
Kuyakufuneka egeine ama Boda abafana (abakumashumi amabini) ngokuhlwa. Iyure ezimbini emini awasebenzise. Umvuzo
£50, oyakuti ube yi £60 xa kufunyenwe inxaso ku Rulumente elindelwe kulonyaka.
Bhekisa ku
REV, F. W. SUTTON
3301	Umtata.
KWANGOKU ABAKANDI be BHEKILE ABAHLANU nokuba BATANDATU. Imivuzo mihle.
Bhekisani ko
LAWRENCE KNIGHT & Co.
2231]	Kingwilliamstown.
KAD’ UTI ILANGA LIBALELE.
KUYAZISWA kumadodana awomeleleyo ukuba kufunwa ngoku nje ngu Mpati we Lali zase Monti, amadodana okwenza umsebenzi Wobupolisa nokuba Zibonda kwi Lokishi zase Monti.
Kufunwa akwaziyo nkubhala nokufunda, nangaseliyo. Umvuzo yi £3 10/ ngenyanga kunye nengubo zobupolisa obo. Abawufunayo mabazibhalele ngokwabo, batumele ka
P. H. POTTER,
Inspector of Locations
362]                                     East London
                   Imibiko

SOCENYWA.—Kwa Gaga, nge Cawa, 29 December, 1895, kusitele kukufa u JACOB SOCENYWA. Ubeselenexesha egula. Umkele e Nkosini. Izihlobo ezimgama mazaneliswe ngulombiko.              3231

 NGCEBETSHA. — Ezazulwana ngomhla we 14 January, 1896, kusitele kukufa yi fiva u JOHN S. NGCEBETSHA, unyana omkulu ka Somerset; ubengumshumayeli nomkokeli ozukileyo wakona: eyititshala efundisa e Mtwaku kwesika Mpahleni; engumtati we Mvo NELISO LOMZI. Ubudala bunga 43 iminyaka. Izihlobo mazamkele lowo mbiko.	[1
 Imvo Neliso Lomzi

       NGOLWESI-NE, JAN. 23, 1896.
              
      IVEKI
[bookmark: _Hlk123143733]UMHLEKAZI Iruluneli, ebipelekwe ngo Sir Graham Bower, Captain Dawkins, no Mr. Robinson (Isandla), igaleleke e Kapa ukubuya e Transvaal ngolwesi-Ne Iwegqitileyo xa litshonayo, yonda ngomzi wayo ose Newlands.
 		-----
MAYELANA nento azipumelelisileyo Umhlekazi ngento abezihambele e Transvaal uluvo lute qeke pakati. Abanye bati upumelele abanye abatsho. Kodwa kwincwadi yocingo awayibalela u Sir Gordon Sprigg ukunduluka kwake e Pretoria u Sir Hercules Robinson sinokuyifumana into ati yena yinto ngobunto, epunyeleliswe yileyo hambo yake.
-----
LONTETO yiyo le:—
Ndinduluka ngokuhlwa namhlanje ndiyi- ndlela ukubuyela e Kapa, nditemba ukuba ndofika ngolwesi Ne. Imicimbi icwangciswe ngendlela eyanelisayo, yaye yonke ingozi yokupalala kwegazi ngapezulu ipelile. Amabanjwa ayakunikelwa emdeni wase Natal ngemigqaliselo eyamkelekileyo ku Laulo lo Mntan’ Omhle. U Jameson ne zinye injojeli baza kubhekiswa e England apo liyakutetwa kona ityala labo; ize umxukuxela womkosi omakaya akwakwelo lipesheya kwezwe kunye naye, ukululwe uye ngamakaya awo. Abaseleyo, abamakaya alapa baya kukululwa baye ngonina. Umongameli naba Patiswa-Mbuso bavakalise imibulelo eshushu kum—ngokuncedisa ku- msebenzi wokulixola ilizwe, kwane Bandla, ngccayito, livumelene nalongqibo.
-----
NGOKO ke u Dr. Jameson, nebandla lake, nengxwelera banduluke nge treni yedinala ngo Mgqibelo. Kuqakamshe- Iwe inqwelo ezintandatu zase Natal kwi treni yase Johannesburg, zizonke zibe nga 55. Amabanjwa abuliswe ngentlokoma zemivuyo ngabanye ababoneli ukunduluka kwe treni. Bebeselugcinweni Iweqela lamavalanti akwela emahasheni, aya kuwanikela ku Laulo Iwama Biritani e Volksrust emdeni.
-----
NGOKWENQUBO yona yo Laulo Iwama Bidu e Transvaal, lusasoloko ama Ngesi luwabonisa ukuba apantsi konyawo Iwawo. Iqela apa elalongamele izipitipiti inkoliso yalo imelwe ngamawaka amabini ngapandle kwentolongo, yaye inteto ematyaleni iyakuqala kuyo leveki. Umzi ubala imitandazo ukuba amadoda lawo axolelwe. Into emana isenziwa kukutamba kwemikosi yama Bulu exbbileyo e Johannesburg, owokugqibela ube ngowa 4,030. Ngezinye indlela akubonakali nto—uyahamba umsebenzi kuhle.
----
U MR. RHODES uwele ngequbuliso ngeveki egqitileyo, epelekelelwa ngaba- lingane bake kwimicimbi ye Komponi yelakwa Mzilikazi, o Mr. Beit no Dr. Harris. Kakade kungemicimbi ye Komponi leyo eza kusingatwa ngu Mbuso wase England emva kwesenzo sika Dr. Jameson.
-----
IZIMVO zamapepa onke elilizwe azi- mtamsanqeli u Rulumeni omtsha ka Sir Gordon Sprigg—wonke umzi uyarora. Nanto imandla kukuba lamanene ahlanganisiweyo ebengezanga avana nganto, akangelwe ke njengeqela lamatutu ento zolaulo, angene ingahlangene i Palamente, namehlo omzi ejonge e Node.
-----
INQANAWA etwele inkosi u Ngungu- nyana, ka Capt. Da Sousa ibise zibukweni lase Kapa ukutwasa kwaleveki. Inkosi leyo ibiseyide yancanywa ngama Putukezi, ngenxa yamandla ayo. Ibanjwe kweziveki zigqitileyo, yaye ke ngoku isisiwa e Portugal.
-----
ISITULO esisodwa ebujajini ngokuroxa kuka Sir Thomas Upington sike sanikwa, saliwa nangu Mr. Schreiner. Kuko inteto eti lemcimbi uyakugqitywa ngendlela yokuba u Mr. Justice Maasdorp wase Rini afuduselwe e Kapa, indawo yake ilunge no Mr. Justice Solomon wase Kimberley, ze kumiswe indodana entsha e Kimberley.
-----
SINOSIZI ukuva ukuba u Sir Thomas Scanlen uhlalele ukuroxa kwisitulo sake e Palamente, njengokuba engummeli we Cradock. Imbangi kukuba amkele indawo e Bungeni Lolaulo Iwase Ma- shona. Ibiyindoda emacebo apolileyo engqondo apo e Bandla, laye ifute lake kwezolaulo lileloncedo yonke leminya- ka i 26 waba nesihlalo e Bandla. Uya kunqwenelelwa intsikelelo ngabo bonke.

